ddrg/super_eurlex huggingface dataset:
Udkast ERKLÆRING FRA DET BLANDEDE EØS-UDVALG vedrørende EØS-aftalen - bilag II, kapitel XIV - om revisionsklausulerne vedrørende gødning - Udkast til fælleserklæring fra Fællesskabet

(forelagt af Kommissionen)

BEGRUNDELSE

1. De EFTA-stater, der er part i EØS, har altid haft ret til at begrænse adgangen til deres markeder for cadmiumholdig gødning. Finland, Sverige og Østrig beholdt denne ret, da de tiltrådte EU.

2. Det Blandede Udvalg vedtog på sit 62. møde den 26. marts 1999 en fælleserklæring med samme ordlyd, bortset fra datoerne.

3. Den foreslåede fælleserklæring svarer i substansen til den interne ordning i Fællesskabet vedrørende de tre ovennævnte medlemsstater.

4. Ifølge artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Fællesskabets holdning til spørgsmål af denne type.

5. Rådet anmodes om at godkende vedlagte udkast til fælleserklæring, der skal vedtages af Det Blandede EØS-udvalg. Kommissionen håber at kunne fremlægge Fællesskabets holdning i Det Blandede EØS-udvalg i november 2002.

DET EUROPÆISKE ØKONOMISKE SAMARBEJDSOMRÅDE DET BLANDEDE EØS-UDVALG

Fælleserklæring vedrørende EØS-aftalen - bilag II, kapitel XIV - om revisionsklausulerne vedrørende gødning

Punkt 1: Rådets direktiv 76/116/EØF af 18. december 1975 om indbyrdes tilnærmelse af medlemsstaternes lovgivning om gødning (EFT L 24 af 30.1.1976, s. 21)

I henhold til tilpasningsteksten er EFTA-staterne, for så vidt angår cadmium i gødning, berettiget til at begrænse adgangen til deres marked i henhold til deres nationale lovbestemmelser, som gælder ved ikrafttrædelsen af EØS-aftalen. De kontraherende parter tog sammen situationen op til fornyet overvejelse i 2001.

På denne baggrund har de kontraherende parter aftalt at videreføre ovennævnte ordning. Den vil blive taget op til fornyet overvejelse i 2005.
MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende Rådets fælles holdning med henblik på vedtagelse af Europa-Parlamentets og Rådets beslutning om Fællesskabets statistiske program 2003-2007

1- SAGSFORLØB

Fremsendelse af forslaget til Europa-Parlamentet og Rådet (dokument KOM(2001) 683 endelig - 2001/0281 COD): // 28. november 2001

Det Økonomiske og Sociale Udvalgs udtalelse: // 20. marts 2002

Europa-Parlamentets udtalelse ved førstebehandlingen: // 25. april 2002

//

Vedtagelse af den fælles holdning: // 30. september 2002

2- FORMÅL MED KOMMISSIONENS FORSLAG

Det foreslåede femårige program for 2003-2007 er det sjette program på mellemlang sigt, som Eurostat har udarbejdet. Formålet med programmerne har været at give et overblik over planlagte strategier, prioriteringer og arbejdsplaner for hver enkelt periode. Ud over de femårige programmer udarbejdes der etårige programmer med mere detaljerede målsætninger for arbejdet i det pågældende år.

Ifølge Rådets forordning (EF) nr. 322/97 [1] om EF-statistikker skal der udarbejdes et statistisk program for Fællesskabet, "der indeholder retningslinjer, hovedområder og målsætninger for de planlagte aktioner for en periode på højst fem år".

[1] EFT L 52 af 22.2. 1997. s. 1.

Beslutningsforslaget er nu genstand for den fælles beslutningsprocedure i henhold til EF-traktatens artikel 285.

3- BEMÆRKNINGER TIL DEN FÆLLES HOLDNING

3.1 Generelle bemærkninger til den fælles holdning

Ændringerne i den fælles holdning er hovedsagelig af teknisk art og volder derfor ikke specifikke problemer for Kommissionen.

3.2 Europa-Parlamentets ændringsforslag ved førstebehandlingen

Af de i alt 5 ændringsforslag kunne Kommissionen uden videre acceptere forslag nr. 1, 2, 3 og 5, som vil blive indarbejdet i den fælles holdning.

Ændringsforslag 4 indeholdt 2 separate ændringer:

* Den første omhandlede programmets løbetid (2003-2007), som er længere end den periode, som de nuværende finansielle overslag dækker. Kommissionen kan ikke acceptere Europa-Parlamentets ændringsforslag med denne begrundelse. Den ordlyd, som Rådet har indføjet i den fælles holdning, kan Kommissionen acceptere.

* Den anden drejede sig om en forhøjelse af aktionsbudgettet for programmet. Rådet kan ikke acceptere dette ændringsforslag i den fælles holdning, hvilket Kommissionen tilslutter sig.

3.3 Nye bestemmelser indføjet af Rådet og Kommissionens holdning hertil

Rådets ændringer var også i stor udstrækning af teknisk art som anført ovenfor. Rådet afviste en forhøjelse af budgettet for programmet og bibeholdt det af Kommissionen oprindeligt foreslåede tal. Kommissionen kan tilslutte sig dette.

4- KONKLUSION

Kommission kan acceptere den fælles holdning.
Udkast til Interinstitutionel aftale mellem Europa-Parlamentet, Rådet og Kommissionen om finansieringen af Den Europæiske Unions solidaritetsfond og betingelserne for anvendelse af denne

BEGRUNDELSE

I tilfælde af alvorlige katastrofer i Den Europæiske Union eller i de kandidatlande, med hvilke der føres tiltrædelsesforhandlinger, bør EU råde over midler, hvormed det kan bidrage til nødhjælpsarbejdet og til en hurtig normalisering af levevilkårene i de katastroferamte områder.

Kommissionen har derfor foreslået, at der oprettes en EU-solidaritetsfond for katastrofer.

Det højeste årlige beløb, der vil kunne stilles til rådighed gennem fonden, er 1 mia. EUR.

For at sikre den nødvendige finansielle fleksibilitet og mulighed for hurtig indgriben bør de midler, der er bevilget til fonden, gøres tilgængelige ud over de årlige lofter for de relevante udgiftsområder i de finansielle overslag, og de bør kunne stilles til rådighed ved hjælp af en hurtig procedure.

Udkast til Interinstitutionel aftale mellem Europa-Parlamentet, Rådet og Kommissionen om finansieringen af Den Europæiske Unions solidaritetsfond og betingelserne for anvendelse af denne

1. Europa-Parlamentet, Rådet og Europa-Kommissionen er enedes om følgende fleksibilitetsmekanisme vedrørende en EU-solidaritetsfond [1], i det følgende benævnt 'fonden'.

[1] Forordning

Fonden skal gøre det muligt at sikre, at der hurtigt kan ydes finansiel bistand i tilfælde af en større katastrofe i en medlemsstat eller i et kandidatland, som har indledt tiltrædelsesforhandlinger med Den Europæiske Union.

2. Det årlige beløb, der er til rådighed for fonden, er 1 mia. EUR. Pr. 1. oktober hvert år skal en fjerdedel af det årlige beløb fortsat være disponibel til dækning af behov, der opstår indtil udgangen af regnskabsåret.

3. Når fonden tages i anvendelse på de betingelser, der er fastsat i basisretsakten for dette instrument, opføres de tilsvarende udgifter på budgettet ud over de relevante udgiftsområder i de finansielle overslag, som fastsat i bilag I til den interinstitutionelle aftale af 6. maj 1999 om budgetdisciplin og forbedring af budgetproceduren [2].

[2] EFT C 172 af 18.6.1999, s. 1.

4. Med henblik på at tage fonden i anvendelse forelægger Kommissionen et foreløbigt forslag til ændringsbudget. Kommissionen indleder sideløbende en trepartsprocedure, eventuelt i forenklet form, for at få tilslutning fra budgetmyndighedens to parter til, at det er nødvendigt at anvende fonden og de beløb, der anmodes om. På grundlag af resultaterne af denne trepartsprocedure forpligter budgetmyndighedens to parter sig til at vedtage ændringsbudgettet ved en enkelt behandling i hver institution.

5. Nærværende interinstitutionelle aftale gælder fra og med regnskabsåret 2002 og i de nuværende finansielle overslags gyldighedsperiode, som defineret i den interinstitutionelle aftale af 6. maj 1999 om budgetdisciplin og forbedring af budgetproceduren

Udfærdiget i Bruxelles, den .[...]

På Europa-Parlamentets vegne På Rådets vegne På Europa-Kommissionens vegne

Formand Formand Formand

[...] [...] [...]
MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets direktiv om femogtyvende ændring af Rådets direktiv 76/769/EØF om begrænsning af markedsføring og anvendelse af visse farlige stoffer og præparater (stoffer, der er klassificeret som kræftfremkaldende, mutagene eller reproduktionstoksiske)

2002/0040 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets direktiv om femogtyvende ændring af Rådets direktiv 76/769/EØF om begrænsning af markedsføring og anvendelse af visse farlige stoffer og præparater (stoffer, der er klassificeret som kræftfremkaldende, mutagene eller reproduktionstoksiske)

1. Sagsforløb

- Ovennævnte forslag [KOM(2002) 70 endelig] blev vedtaget af Kommissionen den 12. februar 2002 og derpå fremsendt til Rådet og Europa-Parlamentet.

- Europa-Parlamentet godkendte forslaget med ændringsforslag ved førstebehandlingen den 11. juni 2002.

- Kommissionen forkastede Europa-Parlamentets ændringsforslag.

- Det Europæiske Økonomiske og Sociale Udvalg afgav udtalelse den 29. maj 2002.

- Rådet vedtog den fælles holdning den 21. januar 2003.

2. Direktivets formål

Forslaget, der har traktatens artikel 95 som retsgrundlag, har følgende to formål:

- at opretholde det indre marked ved at indføre harmoniserede bestemmelser for markedsføring og anvendelse af stoffer, som er klassificeret som kræftfremkaldende, mutagene eller reproduktionstoksiske

- at sikre et højt beskyttelsesniveau for sundhed og miljø ved at begrænse markedsføring og anvendelse af stoffer, der er klassificeret som kræftfremkaldende, mutagene eller reproduktionstoksiske, og præparater indeholdende disse stoffer.

3. Bemærkninger til den fælles holdning

Den fælles holdning er i overensstemmelse med Kommissionens forslag, og ligesom Kommissionen forkaster Rådet Europa-Parlamentets fem ændringsforslag.

4. Konklusion

Kommissionen kan tilslutte sig den af Rådet enstemmigt vedtagne fælles holdning, som er i overensstemmelse med dens forslag.
UDTALELSE FRA KOMMISSIONEN om udkastet til Rådets afgørelse om en ændring af sammensætningen af og vedtægterne for Udvalget for Økonomisk Politik

I henhold til artikel 209 i traktaten om oprettelse af Det Europæiske Fællesskab skal Rådet, efter at modtaget en udtalelse fra Kommissionen, udfærdige vedtægterne for de i traktaten nævnte udvalg. Ved brev af 20. maj 2003 anmodede Rådet Kommissionen om en udtalelse om ændringen af sammensætningen af og vedtægterne for Udvalget for Økonomisk Politik (herefter benævnt "udvalget"), der er fastsat i Rådets afgørelse af 29. september 2000 (2000/604/EF).

Den foreslåede ændring tjener til at forberede udvalget på den kommende udvidelse af Den Europæiske Union til 25 medlemsstater. For at forblive et effektivt fungerende udvalg foreslås det i udkastet til Rådets afgørelse, at medlemsstaterne, Kommissionen og Den Europæiske Centralbank udnævner to i stedet for fire medlemmer til udvalget.

Kommissionen finder, at den foreslåede ændring af vedtægterne er hensigtsmæssig. Ændringen får ingen konsekvenser for Kommissionens rolle i udvalget.
UDTALELSE FRA KOMMISSIONEN om Irlands ønske om at acceptere direktiv 2001/55/EF om minimumsstandarder for midlertidig beskyttelse i tilfælde af massetilstrømning af fordrevne personer og om foranstaltninger, der skal fremme en ligelig fordeling mellem medlemsstaterne af indsatsen med hensyn til modtagelsen af disse personer og følgerne heraf

I. Indledning

1. Den 20. juli 2001 vedtog Rådet direktiv 2001/55/EF om minimumsstandarder for midlertidig beskyttelse i tilfælde af massetilstrømning af fordrevne personer og om foranstaltninger, der skal fremme en ligelig fordeling mellem medlemsstaterne af indsatsen med hensyn til modtagelsen af disse personer og følgerne heraf [1]. I henhold til artikel 1 i protokollen om Det Forenede Kongeriges og Irlands stilling deltog Irland ikke i vedtagelsen af nævnte direktiv.

[1] EFT L 212 af 7. august 2001, s. 12.

2. I henhold til artikel 4 i nævnte protokol kan Irland "når som helst efter Rådets vedtagelse af en foranstaltning i henhold til afsnit IV [tidl. afsnit III A] i traktaten om oprettelse af Det Europæiske Fællesskab meddele Rådet og Kommissionen, at det ønsker at acceptere foranstaltningen. I så fald finder proceduren i artikel 11 A [tidl. artikel 5 A, stk. 3] i traktaten om oprettelse af Det Europæiske Fællesskab tilsvarende anvendelse".

3. Ved brev af 11. april 2003, som Kommissionen modtog den 6. maj 2003, meddelte Irland Kommissionen, at det ønskede at acceptere direktiv 2001/55/EF.

4. Det er fastsat i artikel 11 A i traktaten om oprettelse af Det Europæiske Fællesskab, at "en medlemsstat, som ønsker at deltage i et forstærket samarbejde indført i overensstemmelse med artikel 11, giver meddelelse herom til Rådet og til Kommissionen, som afgiver en udtalelse til Rådet inden tre måneder efter datoen for modtagelsen af denne meddelelse. Inden fire måneder efter datoen for modtagelsen af meddelelsen træffer Kommissionen afgørelse herom og om sådanne særlige ordninger, som den måtte finde nødvendige".

5. I overensstemmelse med nævnte artikel afgiver Kommissionen hermed følgende udtalelse til Rådet.

II. Udtalelse

Kommissionen glæder sig over Irlands ønske om at acceptere direktiv 2001/55/EF, der udgør et vigtigt element i Fællesskabets asylpolitik, og den ønsker derfor at afgive en positiv udtalelse herom.

Som en særlig ordning er Kommissionen af den opfattelse, at direktivet bør træde i kraft for Irlands vedkommende den dag, hvor Irland modtager meddelelse om Kommissionens afgørelse, og at Irland sætter de love og administrative bestemmelser, der er nødvendige for overholdelsen af direktiv 2001/55/EF, i kraft senest den 31. december 2003.
FORELØBIGT FORSLAG TIL ÆNDRINGSBUDGET NR. 7 TIL BUDGETTET FOR 2004 - ALMINDELIG OVERSIGT OVER INDTÆGTER

(forelagt af Kommissionen)

Under henvisning til:

- traktaten om oprettelse af Det Europæiske Fællesskab, særlig artikel 272

- traktaten om oprettelse af Det Europæiske Atomenergifællesskab, særlig artikel 177

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [1], særlig artikel 15 og 37

[1] EFT L 248 af 16.9.2002, s. 1.

forelægger Europa-Kommissionen hermed budgetmyndigheden det foreløbige forslag til ændringsbudget nr. 7 til 2004-budgettet på grundlag af nedenstående begrundelse.

***

INDHOLDSFORTEGNELSE

BEGRUNDELSE

ALMINDELIG OVERSIGT OVER INDTÆGTER

Den almindelige oversigt over indtægter fremsendes separat gennem SEI-BUD-systemet. En sprogudgave vedlægges som eksempel i et teknisk bilag.

BEGRUNDELSE

Dette foreløbige forslag til ændringsbudget (FFÆB) har til formål at budgetføre overskuddet fra gennemførelsen af 2003-budgettet. I overensstemmelse med finansforordningen vedrørende De Europæiske Fællesskabers almindelige budget [2], artikel 15, omhandler dette FFÆB alene ovennævnte overskud, og det forelægges inden 15 dage efter forelæggelsen af det foreløbige årsregnskab, der fandt sted den 1. maj 2004.

[2] EFT L 248 AF 16.9.2002, S. 1.

1. INDTÆGTER

1.1. Saldoen for regnskabsåret 2003

Gennemførelsen af budgettet for regnskabsåret 2003 viser et overskud på 5 469 843 705,65 EUR, der fremkommer som resultatet af en positiv komponent som følge af større indtægter (+ 850 023 235,85 EUR), færre afholdte udgifter (+ 4 728 809 433,65 EUR) og en negativ saldo for omveksling mellem valutaer (- 108 988 963,62 EUR).

En analyse af indtægtsoverskuddet for de enkelte afsnit ser således ud:

>TABELPOSITION>

En analyse af underudnyttelsen af betalingsbevillingerne i 2003 giver følgende resultat for de enkelte udgiftsområder i de finansielle overslag.

>TABELPOSITION>

* Eksklusive betalingsbevillinger svarende til formålsbestemte indtægter.

Denne budgetføring af overskuddet vil betyde en tilsvarende nedsættelse af medlemsstaternes samlede bidrag til finansieringen af EU's budget. Virkningen af denne samlede nedsættelse på den enkelte medlemsstats bidrag afhænger imidlertid også af dennes andel i finansieringen af kompensationen til Det Forenede Kongerige og af opførelsen på budgettet af overskuddet fra garantifonden for eksterne lån. De gøres til genstand for et særskilt foreløbigt forslag til ændringsbudget, som Kommissionen forelægger i slutningen af maj, som forventes at ændre de enkelte landes bidrag yderligere.
KOMMISSIONENS AFGØRELSE - FORPLIGTELSESBEVILLINGER TIL GENOPFØRELSE I 2004

KOMMISSIONEN FOR DE EUROPÆISKE FÆLLESSKABER HAR -

under henvisning til

artikel 157 i finansforordningen af 25. juni 2002 vedrørende De Europæiske Fællesskabers almindelige budget [1] (Rådets forordning nr. 1605/2002) [2] -

[1] EFT L 248 af 16.09.2002, s. 1.

[2] Forordning af 25.6.2002; disse bestemmelser findes på de følgende sider.

TRUFFET FØLGENDE AFGØRELSE:

Eneste artikel

1. Beløbet 3 269 595,00 EUR, der er opført i sektion III (Kommissionen) på 2003-budgettet, genanvendes i 2004 med de begrundelser, der er anført i bilaget.

2. Denne afgørelse meddeles Rådet og Europa-Parlamentet.

Bruxelles, den 10. februar 2004

På Kommissionens vegne

Michaele Schreyer

Medlem af Kommissionen

BILAG

Uddrag af finansforordningen af 25. juni 2002

Artikel 157

Kommissionen frigør automatisk forpligtede bevillinger under de betingelser, der er fastsat i de i artikel 155 omhandlede retsforskrifter.

De således frigjorte bevillinger kan genopføres i tilfælde af en åbenlys fejl, der udelukkende kan tilskrives Kommissionen, eller i tilfælde af force majeure, der har alvorlige følger for gennemførelsen af de foranstaltninger, der støttes gennem strukturfondene.

Med henblik herpå undersøger Kommissionen de frigørelser, der er foretaget i løbet af det foregående regnskabsår, og træffer senest den 15. februar i det løbende regnskabsår på grundlag af behovet beslutning om, hvorvidt det er nødvendigt at genopføre de dertil svarende bevillinger.

GENOPFØRELSE AF FORPLIGTELSESBEVILLINGER

>TABELPOSITION>

GENOPFØRELSE AF FORPLIGTELSESBEVILLINGER

Begrundelser

1. B2-100 Den Europæiske Udviklings- og Garantifond for Landbruget, Udviklingssektionen

Frigørelser i 2003: 7.158.229,77 EUR

Genopførelse: 3.269.595,00 EUR

Force majeure i forbindelse med mund- og klovesyge. Der er tale om de irske programmer 2000IE161PO005 (4 247 116 EUR i frigørelser i 2003) og 2000IE161PO006 (812 395 EUR i frigørelser i 2003). Kommissionen kan godtage, at bestemmelsen vedrørende force majeure finder anvendelse på landbrugsinvesteringer under programmernes prioritet "landbrug og udvikling af landdistrikter" i 5 af de 25 måneder efter datoen for programmets vedtagelse indtil skæringsdatoen i n+2 for betalingsanmodninger vedrørende 2000-tranchen. Således er det nødvendigt, at 5/25 af 2000-tranchen til den berørte prioritet (eller det frigjorte beløb, hvis dette er lavere) stilles til rådighed igen.
Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen -

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EFTA-EØS-staterne ud over de fire friheder.

2. Vedlagte udkast til afgørelse truffet af Det Blandede EØS-udvalg har til formål at ændre protokol 31 for at udvide samarbejdet på miljøområdet:

32003 R 1382: Europa-Parlamentets og Rådets forordning (EF) nr. 1382/2003 af 22. juli 2003 om EF-tilskud til forbedring af godstransportsystemets miljøpræstationer ("Marco Polo-programmet") (EUT L 196 af 2.8.2003, s. 1).

3. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-udvalg snarest muligt efter vedtagelsen i Rådet.

Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. ... truffet af Det Blandede EØS-udvalg den ... [1].

[1] EUT L ...

(2) Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets forordning (EF) nr. 1382/2003 af 22. juli 2003 om EF-tilskud til forbedring af godstransportsystemets miljøpræstationer (Marco Polo-programmet) [2].

[2] EUT L 196 af 2.8.2003, s. 1.

(3) Protokol 31 til aftalen bør derfor ændres med henblik på at muliggøre et sådant udvidet samarbejde fra den DD MM YYYY -

TRUFFET FØLGENDE AFGØRELSE:

Artikel 1

Følgende underafsnit indsættes i artikel 3, stk. 7, i protokol 31 til aftalen:

'(c) Fællesskabsretsakter, der får virkning fra den DD MM YYYY:

- 32003 R 1382: Europa-Parlamentets og Rådets forordning (EF) nr. 1382/2003 af 22. juli 2003 om EF-tilskud til forbedring af godstransportsystemets miljøpræstationer ("Marco Polo-programmet") (EFT L 196 af 2.8.2003, s. 1).'

Artikel 2

Denne afgørelse træder i kraft dagen efter den sidste meddelelse til Det Blandede EØS-udvalg, jf. aftalens artikel 103. stk. 1 [3].

[3] Ingen forfatningsmæssige krav angivet.

Den anvendes fra den DD MM YYYY.

Artikel 3

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den .

På vegne af Det Blandede EØS-udvalg

Formand

Sekretærer for Det Blandede EØS-udvalg
UDTALELSE FRA KOMMISSIONEN efter EF-traktatens artikel 245, stk 2, om anmodningerne om ændring af artikel 29 i Domstolens procesreglement og artikel 35 i procesreglementet for Retten i Første Instans fremsat af Domstolen og Retten i overensstemmelse med artikel 64 i Domstolens statut

Formålet med de ændringer, som Domstolen [1] og Retten i Første Instans [2] foreslår, er dels at indsætte de nye officielle sprog som følge af udvidelsen af Den Europæiske Union blandt Domstolens og Rettens processprog, og dels at supplere Rettens procesreglement med bestemmelserne i Domstolens procesreglement om processprog i direkte søgsmål, der snart vil henhøre under Rettens kompetence ifølge den nye kompetencefordeling i direkte søgsmål, som er forelagt Rådet til vedtagelse.

[1] Dok. 15167/03 JUR 452 COUR 31.

[2] Dok. 15738/03 JUR 468 COUR 33.

Disse ændringer er rent tekniske og giver ikke anledning til særlige kommentarer fra Kommissionen.

Kommissionen kan derfor tilslutte sig de forslag, som Domstolen og Retten i Første Instans har fremlagt.